section_heading: Vizualni efekti
paragraph_text: Nakon što je iz Hollywooda izbivao gotovo 30 godina, proslavljeni stručnjak Douglas Trumbull radio je na vizualnim efektima za film Drvo života. Malick, inače Trumbullov prijatelj, je razgovarao s njim u vezi efekata i napomenuo da mu se ne sviđa ideja kompjuterski generiranih prizora. Trumbull je upitao Malicka: "Zašto to ne napraviš na starinski način? Na način kako su to radili u filmu 2001: Odiseja u svemiru?"